Tembung krama andhap

Tembung krama andhap tembung Jawa kang kanggo ngurmati utawa ngajèni kanthi cara ngasoraké utama purusa. Tegesing tembung andhap iku 'cendhek' utawa 'asor'. Tembung krama andhap mung kaanggo ing basa ngoko alus lan krama alus. Cacahing tembung krama andhap ana sethithik banget, mligi babagan pakaryan, kaya ta: matur, nyuwun, lan nyaosi. Wujud kang mèh padha karo tembung krama andhap yaiku tembung krama inggil, bédané kanggo ngurmati wong yaiku kanthi cara mulyakaké wong kasebut. Sawatara tembung krama andhap ora duwé padhané ing tembung krama inggil.

 Tuladha 
Ing isor iki tuladha tembung krama andhap (kandel), padhané ing tembung ngoko, lan padhané ing tembung krama, nanging ora ana padhané ing tembung krama inggil.
NgokoKramaKrama andhapakukuladalemamitamitnyuwun sèwumèlutumutndhèrèkembuhkilapdukangiringakéngiringakenndhèrèkakentungguktunggukcaos

Ing isor iki tuladha tembung krama andhap (kandel), padhané ing tembung ngoko, padhané ing tembung krama, lan padhané ing tembung krama inggil.
NgokoKramaKrama inggilKrama andhapakonakénndawuhingaturiawèhnyukanimaringinyaosikandhacriyosngendikamaturnjaluknedhamundhutnyuwunnyilihnyambut(mundhut) ngampil(nyuwun) ngampiltakontakénndangunyuwun priksaundangngundangnimbalingaturi

 Uga delengan 
 Basa krama
 Tembung krama
 Tembung krama inggil

 Cathetan sikil 

 Rujukan 


Kategori:Tembung Jawa
Kategori:Basa Jawa
Kategori:Linguistik